**SALASSAPITOSOPIMUS**

1. **OSAPUOLET**

[Nimi]

Y-tunnus: [•]

# [osoite]

[Nimi]

Y-tunnus: [•]

# [osoite]

1. **TAUSTA JA TARKOITUS**

Osapuolet ovat aloittaneet neuvottelut [lisää asiaa/yhteistyötä koskeva selostus] (jäljempänä ”**Tarkoitus**”). Tällä sopimuksella sovitaan Tarkoitukseen liittyvän luottamuksellisen aineiston ja tietojen salassapidosta.

Jäljempänä kutsutaan **Luovuttajaksi** kulloinkin sitä osapuolta, joka tulee luovuttamaan ja/tai on jo luovuttanut Tarkoitukseen liittyvää luottamuksellista aineistoa toiselle osapuolelle (jäljempänä ”**Vastaanottaja**”).

1. **LUOTTAMUKSELLINEN AINEISTO**

Luottamuksellisella aineistolla tarkoitetaan jäljempänä kaikkea Luovuttajalta Vastaanottajalle tullutta tietoa ja aineistoa, jonka Vastaanottaja on saanut tietoonsa edellä kohdassa 2 määritellyn Tarkoituksen myötä riippumatta siitä, missä muodossa, millä tavalla tai miten se on tullut Vastaanottajan tietoon, edellyttäen kuitenkin, että (a) tieto/aineisto on luovutettaessa merkitty tai muutoin kirjallisesti ilmoitettu luottamukselliseksi tai että (b) Vastaanottaja on ollut tai tämän olisi pitänyt olla tietoinen tiedon/aineiston luottamuksellisuudesta (jäljempänä ”**Luottamuksellinen Aineisto**”).

Luottamukselliseksi Aineistoksi ei katsota tietoa/aineistoa:

1. joka jo luovutushetkellä on julkisesti tiedossa tai joka Luottamuksellisen Aineiston luovuttamisen jälkeen tulee julkiseksi tiedoksi ilman, että tätä Sopimusta rikotaan;
2. joka on saatu ei-luottamuksellisena muualta kuin Luovuttajalta ja edellyttäen, että sellaista tahoa ei ollut eikä ole kielletty paljastamasta kyseistä tietoa/aineistoa lain, sopimuksen tai muun velvoitteen perusteella;
3. jonka paljastamista laki edellyttää (ottaen huomioon kohdan 5 jäljempänä); tai
4. jonka Vastaanottajan henkilöstö on itsenäisesti kehittänyt tai luonut ilman, että tämä on saanut tietoja Luottamuksellisesta Aineistosta.

Näyttötaakka edellä mainitun poikkeusperusteen olemassaolosta on Vastaanottajalla.

1. **VASTAANOTTAJAN VELVOLLISUUDET**

Vastaanottaja sitoutuu pitämään tämän Sopimuksen nojalla saamaansa Luottamuksellisen Aineiston ehdottoman luottamuksellisena ja olemaan paljastamatta sitä kenellekään ulkopuoliselle vastoin tämän Sopimuksen ehtoja.

Vastaanottaja sitoutuu huolehtimaan siitä, ettei Luottamuksellista Aineistoa käytetä tai kopioida mihinkään muuhun kuin kohdassa 2 määritellyn Tarkoituksen toteuttamiseksi. Lisäksi Vastaanottaja sitoutuu informoimaan sekä ohjeistamaan henkilöstöään tai mahdollisia sidosryhmiään, joille Luottamuksellista Aineistoa on välttämätöntä paljastaa Tarkoituksen toteuttamiseksi, kyseisen tiedon/aineiston luottamuksellisuudesta ja tästä Sopimuksesta sekä sitouttamaan heidät vähintään tämän Sopimuksen tasoisesti ennen Luottamuksellisen Aineiston paljastamista heille.

Vastaanottaja sitoutuu suojaamaan Luottamuksellisen Aineiston luvattomalta käytöltä, levittämiseltä tai julkaisemiselta ainakin yhtä huolellisesti kuin suojatessaan omaa vastaavanlaatuista tietoaan/aineistoaan, kuitenkin aina vähintään kohtuullista huolellisuutta noudattaen.

1. **INFORMOINTIVELVOLLISUUS**

Jos laki, muu säädös tai viranomaispäätös edellyttää Vastaanottajan luovuttavan tai paljastavan Luottamuksellista Aineistoa jollekin muulle kuin edellä määritellylle taholle, Vastaanottajan tulee viivytyksettä ja joka tapauksessa ennen Luottamuksellisen Aineiston paljastamista informoida Luovuttajaa tästä. Mikäli Vastaanottaja on velvollinen luovuttamaan Luottamuksellista Aineistoa, se luovuttaa Luottamuksellista Aineistoa vain siinä määrin kuin on velvoitettu, ei muutoin eikä enempää.

Vastaanottaja sitoutuu välittömästi informoimaan Luovuttajaa, jos Vastaanottaja tulee tietoiseksi tai epäilee, että Luottamuksellista Aineistoa paljastetaan tai käytetään tai on paljastettu tai käytetty tämän sopimuksen vastaisella tavalla. Vastaanottaja sitoutuu käyttämään kohtuullisia keinoja estääkseen vastaavanlaisen käytön ja luovutuksen jatkumisen sekä sen tapahtumisen uudestaan.

1. **LUOTTAMUKSELLISEN AINEISTON PALAUTTAMINEN**

Vastaanottaja sitoutuu viivytyksettä lopettamaan saamansa Luottamuksellisen Aineiston käytön viimeistään kun Luottamuksellisen Aineiston käyttäminen ei ole enää tarpeellista Tarkoituksen toteuttamiseksi tai Luovuttajan näin pyytäessä. Vastaanottaja sitoutuu viivytyksettä palauttamaan Luovuttajalle saamansa Luottamuksellisen Aineiston sekä sen kopiot ja jäljennökset. Mikäli Luottamuksellista Aineistoa tai sen kopioita ja jäljennöksiä ei voida palauttaa, Vastaanottaja sitoutuu tuhomaan ne viivytyksettä.

1. **OIKEUDET, EI TAKUUTA**

Luottamuksellisen Aineiston luovuttamisella ei myönnetä Vastaanottajalle lisenssiä tai muuten oikeuteta Vastaanottajaa käyttämään Luottamuksellista Aineistoa mihinkään muuhun kuin kohdassa 2 määriteltyyn Tarkoitukseen. Tällä sopimuksella ei luovuteta mitään Luottamukselliseen Aineistoon liittyviä omistus- tai immateriaalioikeuksia, jotka säilyvät kaikilta osin Luovuttajalla.

Osapuolet eivät takaa tämän sopimuksen nojalla luovutetun tiedon ja aineiston paikkansapitävyyttä tai oikeellisuutta. Kaikki tieto ja aineisto luovutetaan ”sellaisena kuin se on” -periaatteella, eivätkä osapuolet vastaa annetusta tiedosta ja aineistosta, lukuun ottamatta sitä, että Luovuttaja vahvistaa olevansa oikeutettu luovuttamaan sen tiedon ja aineiston, jonka se on Sopimuksen nojalla luovuttanut. Osapuolilla ei kuitenkaan ole velvollisuutta tietyn tiedon/aineiston luovuttamiseen.

1. **MUUT EHDOT**

Tämä sopimus tulee voimaan kun molemmat osapuolet ovat sen asianmukaisesti allekirjoittaneet.

Sopimus on voimassa kaksi (2) vuotta voimaantulostaan alkaen, elleivät osapuolet korvaa tätä sopimusta uudella sopimuksella tai tee lopullista sopimusta Tarkoituksesta.

Osapuoli on velvollinen pitämään Luottamuksellisen Aineiston luottamuksellisena viiden (5) vuoden ajan Luottamuksellisen Aineiston luovutuspäivämäärästä lukien, vaikka sopimus päättyisikin aikaisemmin. Osapuolet ovat velvollisia noudattamaan Sopimuksen päättymisen jälkeenkin kaikkia liike- ja ammattisalaisuuksia koskevia sekä arvopaperi-, vero-, pankki- ja vakuutussalaisuutta koskevia lakeja ja -määräyksiä.

Muutokset sopimukseen tulee tehdä kirjallisesti, jotta ne olisivat päteviä.

*Ohje:* *Seuraavaa kohtaa tulee käyttää erityisen harkiten. Jos kohta on turha, se tulee poistaa.*

[Kutakin tämän Sopimuksen rikkomusta kohden rikkova osapuoli sitoutuu maksamaan toiselle osapuolelle sopimussakkona [●] euroa. Sopimussakko ei muodosta kertakaikkista korvausta sopimusrikkomuksesta, vaan rikkova osapuoli on velvollinen korvaamaan aiheutuneen vahingon siltä osin kuin se ylittää maksetun sopimussakon määrän.]

1. **SOVELLETTAVA LAKI JA RIIDANRATKAISU**

Tähän sopimukseen sovelletaan Suomen lakia, lukuun ottamatta sen lainvalintaa koskevia säännöksiä. Sopimuksesta aiheutuvat riidat ratkaistaan Helsingin käräjäoikeudessa.

1. **PÄIVÄYS JA ALLEKIRJOITUKSET**

Tätä Sopimusta on tehty kaksi samansisältöistä kappaletta, yksi kummallekin osapuolelle.

[OSAPUOLI] [OSAPUOLI]

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

Nimi: Nimi:

Asema: Asema:

Paikka ja aika: Paikka ja aika: